kardosdrur/scandi-wiki huggingface dataset:
P.D. Bast

Paul Danchel Bast (født 28. juli 1747 i Horslunde på Lolland, død 5. september 1803 i København) var en dansk præst.

Efter at være dimitteret fra Nakskov Skole 1767 lå han i længere tid på Borchs Kollegium og var en nøje universitetsven af Johannes Ewald. I 1778 tog han attestats; men gejstlig virksomhed lå endnu fjærnt fra hans tanker. Han beskæftigede sig mere med de skønne videnskaber og dyrkede det engelske sprog, hvad der i hin tid var temmelig sjældent her hjemme. Af det mislykkede Almindelig dansk Bibliothek, den blå bog, en slags forløber for Minerva, var han medudgiver (1778-80) og hørte her til tidens uheldige versemagere, der ville fremelske balladepoesien på ny. I 1782 udkom Poetiske Forsøg, hvor han også forsøgte sig i at skrive epigrammer. Den i sin tid yndede drikkevise Kommer, Venner, tager Sæde er af Bast. Men alvorligere studier var dog ikke fremmede for ham. Tidligere end Bastholm har han syslet med stoikerne (Stoikernes Tanker over Skæbnen og Forsynet, 1782), og før han blev præst, udgav han efter Herveysk mønster åndelige taler og betragtninger over Guds almagt (1780), hvor den hule pathos, som senere fulgte ham som prædikant, allerede lagde sig for dagen. Sin præstegerning begyndte han i Næstved 1782; fik et par år efter professortitel; forflyttedes 1787 til Søllerød og blev 1788 sognepræst ved Vor Frue Kirke i København og stiftsprovst. I dette embede virkede han til sin død. Dagen i forvejen prædikede han, men ramt af et apoplektisk tilfælde måtte han bæres ned af prædikestolen. Han havde et smukt og temmelig imponerende ydre, men tillige noget forfængeligt og affekteret i hele sin optræden, hvad der gav stof til adskillige pudsige fortællinger om ham.

Kilder 
 
 

Domprovster fra Danmark
Præster fra Danmark
Titulære professorer fra Danmark
Digtere fra Danmark
Dansksprogede forfattere fra Danmark
Danskere i 1700-tallet
Personer fra Lolland
Bariq

Bariq er en by i det sydvestlige Saudi-Arabien med  indbyggere.

Referencer

Eksterne henvisninger 

Byer i Saudi-Arabien
Gokels

Gokels er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Gokels ligger omkring 22 km sydøst for Heide i et landbrugsområde.

Nord for Gokels løber Kielerkanalen, mens Bundesautobahn 23 løber vest for byen mod Hamborg og Heide. Byen ligger ved jernbanen mellem Neumünster og Heide.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Edmund Barton

Edmund Barton (18. januar 1849 - 7. januar 1920) var en australsk politiker og dommer, som blev Australiens første premierminister.

Han var en af grundlæggerne af højesteretten i Australien. Han sad som Australiens første premierminister fra 1. januar 1901 til 24. september 1903. Han blev efterfulgt i embedet af Alfred Deakin som sad frem til 1904. Barton blev født i forstaden Glebe, som det niende barn til aktiemægleren William Barton og hans kone Mary Louise Barton. Han studerede ved Universitetet i Sydney, hvor han blandt andet udmærkede sig i roning og særlig cricket som var hans store lidenskab. Barton begyndte som advokat i 1871. Ved en cricket-turnering i Newcastle i New South Wales i 1870 mødte han Jane Mason Ross, som han giftede sig året efter i 1877, parret fik sammen seks børn. Barton døde i 1920, 71 år gammel.

Litteratur 
 Serle, Percival (1949): «Barton, Edmund» i: Dictionary of Australian Biography. Sydney: Angus and Robertson.
 Bolton, Geoffrey (2000): Edmund Barton: The One Man for the Job. St. Leonards, N.S.W: Allen and Unwin. . s. 385.
 Hughes, Colin A. (1976): Mr Prime Minister. Australian Prime Ministers 1901–1972, Oxford University Press, Melbourne, Victoria, . kapittel 2.

Eksterne henvisninger 
 «Papers of Sir Edmund Barton» , digitaliseret og administreret af Nationalbiblioteket i Australien

Australiens premierministre
Fred DeLuca

Frederick "Fred" DeLuca (3. oktober 1947 – 14. september 2015) var en amerikansk forretningsmand, som bedst er kendt som medgrundlægger af fastfoodrestaurantkæden Subway i 1965.

Den 15. juli 2013 annoncerede DeLuca at han var blevet ramt af leukæmi. Han døde den 14. september 2015, 67 år gammel.

Referencer

Eksterne henvisninger 

 Entrepreneur magazine interview 

Personer fra USA
Kinska

Kinska (, ) er en biflod til Dnepr fra højre i Zaporizjzja oblast i Ukraine. Kinska udmunder i Kakhovskereservoiret, er 149 km lang og har et afvandingsareal på 2.580 km².

Referencer 

Bifloder til Dnepr
Floder i Zaporizjzja oblast
Bazavluk

Bazavluk (, ) er en biflod til Dnepr fra højre i den vestlige del af Dnipropetrovsk oblast i Ukraine. Bazavluk er 157 km lang og har et afvandingsareal på 4.200 km².

Referencer 

Bifloder til Dnepr
Floder i Dnipropetrovsk oblast
Mokra Sura

Mokra Sura (, ) er en biflod til Dnepr fra højre i Dnipropetrovsk oblast i Ukraine. Mokra Sura udmunder i Dnepr 14 km syd for Dnipro og er 118 km lang.

Bifloder til Dnepr
Floder i Dnipropetrovsk oblast
Loafers

Loafer eller hyttesko er sko uden snørebånd. Konstruktionen kan minde om mokkasiner. Et design blev introduceret i London af Wildsmith Shoes og kaldes Wildsmith Loafer. De begyndte som casual sko, men har oplevet en øget popularitet som en sko til jakkesæt. Et andet design blev introduceret som Aurlandskoen i Norge i begyndelsen af 1900-tallet. De bæres i mange forskellige sammenhæng i forskellige farver og designs, ofte med kvaster foran, eller metaldekorationer.

En mindre casual tidlig type loafer laves med kiler i siden, og er fremstillet ligesom oxfordsko dog uden snørebånd. Disse sko har elastiske stykker i siden, der tillader at skoen tages let af og på, men sidder fast på foden. Denne type er mest populær i Storbritannien.

Se også 
Derbysko
Monksko
Oxfordsko

Referencer 

Sko
Supyj

Supyj (, ) er en biflod til Dnepr fra højre i Tjernihiv, Kyiv og Tjerkasy oblast i Ukraine. Supyj udmunder i Krementjukreservoiret, er 130 km lang og har et afvandingsareal på 2.000 km².

Bifloder til Dnepr
Floder i Smolensk oblast
Knut Sevaldsen Bang

Knut Sevaldsen Bang (født 1633, død 1694) var en norsk præst og forfatter.

Bang dimitterede fra Sorø Skole i 1656, og i 1662 blev han sognepræst til Toten. I 1690 blev han udnævnt til provst i Hadeland. Han skildres som en dygtig og nidkær, men stridbar mand. Han udgav En ny Psalmebog for Guds Børn i Totens Menighed (1679) og katekismusforklaringen Dend søde og velsmagende Catechismi Brøst-Melck (1681, optrykt på ny ved C.P. Caspari i "Theologisk Tidskrift" VIII og særskilt, Kristiania 1865). Bang var en af de første norske kobberstikkere.

Kilder

Referencer 

Præster fra Norge
Salmedigtere fra Norge
Faglitterære forfattere fra Norge
Dansksprogede forfattere fra Norge
Nordmænd i 1600-tallet
Jens-Otto Paludan

Jens­-Otto Paludan (født den 18. juli 1963) var CEO for Universal Music i Danmark i perioden 1994 til 2007. 

Paludan blev i 1990 uddannet som cand.merc. fra Copenhagen Business School. Hans uddannelse førte til en stilling som marketingchef på Forlaget MIX, hvor han havde ansvaret for marketing på musik og ungdomsbladet MIX. Fra MIX kom han direkte til MCA Music Entertainment som CEO og startede således selskabet op fra bunden, og blev i 2000 udnævnt til CEO for Universal Music Denmark efter opkøbet af PolyGram.
 
Jens­-Otto Paludan stod således bag den største danske musiksensation nogensinde - Aqua - som solgte 14+ mio. albums og 10 mio. singler worldwide.  Herudover havde han yderligere stor international succes med Safri Duo, Junior Senior,  Barcode Brothers, DJ Encore m.fl. og er derfor den danske pladeselskabs executive, som har solgt flest plader med danske kunstnere udenfor Danmark nogensinde.
 
Efter perioden i Universal Music har Paludan arbejdet som selvstændig og har lavet bestyrelsesarbejde. Han var således co-founder af webbureauet Reload! A/S i 2008 og er stadigvæk medejer og bestyrelsesformand. Herudover har han drevet managementselskab i perioden 2008 til 2013 og repræsenterede eksklusivt bl.a. Casper Christensen, Andreas Bo og Pernille Rosendahl. I denne forbindelse var han producent på stand-up showet Nu Som Mennesker” med Casper Christensen / Frank Hvam, og var producent på showet Plagiat med Andreas Bo.
 
I 2011 var han co-founder af modeportalen anywear som i 2015 er blevet solgt til det Bonnier-ejede selskab Forlaget Benjamin Media fsva. de skandinaviske rettigheder.
 
I perioden 2008­-2012 var Paludan medlem af Det Kongelige Teaters bestyrelse (den danske nationalscene for Opera/Ballet/Skuespil). Han har endvidere været i bestyrelsen for artFREQ siden 2008 og sad i bestyrelsen for IFPI i perioden 1999-2005 og som formand 2005-2007, i bestyrelsen for Gramex i 2006 og som formand i 2007, i bestyrelsen for MXD i perioden 2005-2007 og i bestyrelsen for GDC i perioden 1995-2002 og som formand 2002-2004.
 
Jens-­Otto har endeligt haft 2 små filmroller, den ene ifm. TV­-udgaven af showet Nu Som Mennesker, og senest som sig selv i Klovn Forever.

Referencer 

Erhvervsfolk fra Danmark
Musikfolk fra Danmark
Trubizj

Trubizj (, ) er en biflod til Dnepr fra venstre i Tjernihiv og Kyiv oblast i Ukraine. Trubizj udmunder i Kanivreservoiret, er 113 km lang og har et afvandingsareal på 4.700 km². Middelvandføringen er 3,7 m³/sek.

Referencer

Eksterne henvisninger 

Bifloder til Dnepr
Floder i Smolensk oblast
Osma

Osma (, ) er en biflod til Dnepr fra højre i Smolensk oblast i Rusland. Osma er 104 km lang og har et afvandingsareal på 1.530 km².

Bifloder til Dnepr
Floder i Smolensk oblast
Kevin Trapp

Kevin Trapp (født 8. juli 1990) er en tysk fodboldspiller, der spiller for Eintracht Frankfurt.

Karriere

Paris Saint-Germain 
Den 8. juni 2015 skrev Trapp under på en femårig aftale med Paris Saint-Germain.

Referencer

Eksterne henvisninger 
 

Fodboldspillere fra Tyskland
Fodboldspillere fra Paris Saint-Germain
Personer fra Merzig
Målmænd (fodbold)
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Khmost

Khmost (, ) er en biflod til Dnepr fra højre i Smolensk oblast i Rusland. Khmost er 136 km lang og har et afvandingsareal på 636 km². Middelvandføringen er 4,51 m³/s.

Rferencer 

Bifloder til Dnepr
Floder i Smolensk oblast
Zhang Zhen (general)

Zhang Zhen (kinesisk: 张震; pinyin: Zhāng Zhèn; født 5. oktober 1914 i fylket Pingjiang i provinsen Hunan i Kina, død 3. september 2015) var en kinesisk general og tidligere medlem af Den centrale militærkommission i Folkerepublikken Kina. Han var en af veteranerne hvis hverv i Folkets Befrielseshær gik helt tilbage til hærens første år.

Han var rektor ved militærakademiet i Nanjing og havde en række høje kommandoposter i hæren.

Eksterne henvisninger 
Biografi -Zhang Zhen 

Officerer fra Kina
Politikere fra Kina
Personer fra Yueyang

Hundredårige
Wollert Konow Hesselberg

Wollert Konow Hesselberg (født 10. juli 1832 i Bergen, død 1. august 1885 på Gausdals Sanatorium) var en norsk præst.

Hesselberg blev student 1850 og cand. theol. 1856. Han studerede flere år musik, men gik 1860 over i gejstlig stilling, blev præst på Lillehammer, senere i Frederiksværn, indtil han fra nytår 1875 tiltrådte et kapellani ved den nye Johannes Menighed i Kristiania, hvis sognepræst han var ved sin død. Hesselman var en ualmindelig afholdt og anset hovedstadspræst, der helt fyldte sin plads ved sin harmoniske åersonlighed, hvori streng alvor og lunt humor bars af en alsidig human dannelse, som gav sig udtryk i en ikke liden litterær produktion i kirkelige tidsskrifter og blade. Hans på mange rejser udviklede kunstsans og hans musikalske evner og indsigt blev ofte tagne i beslag for kirkelige interesser, blandt andet var han medlem af den kongelige kommission (1877) til bedømmelse af Lindemans nye salmemelodier. Den liturgiske side af gudstjenesten ofrede han også en reformerende interesse, og hans og Gustav Jensens Udkast til en forandret Højmesse-Liturgi (1883) var forløber for den bevægelse, som nogle år senere satte frugt i den norske Kirkes nye liturgi. Efter hans død udkom hans Prædikener over Kirkeaarets Evangelier (1886). En afhandling (i "Luthersk Ugeskrift", VII) om "Shakespeares Tragedier" vidner om hans høje litterære dannelse og dybe digteriske sans. Venner og medlemmer af menigheden rejste 1889 et mindesmærke på hans grav.

Kilder 

 

Præster fra Norge
Faglitterære forfattere fra Norge
Dansksprogede forfattere fra Norge
Nordmænd i 1800-tallet
Personer fra Bergen
Dansk Blåkvæg

Dansk Blåkvæg eller internationalt Belgisk Blåhvid er en kødkvægsrace, der stammer fra Belgien. På fransk kaldes kvæget for  eller mere almindeligt . På engelsk kaldes det for Belgian Blue. Belgisk Blåhvid er ekstremt mager, hyper-skulpturel og har dobbeltmuskulatur. Dobbeltmuskulaturen skyldes en naturligt opstået genmutation, som kaldes for myostatin, den giver en markant forøgelse af antallet af muskelfibre.

Dette særkende med dobbeltmuskulatur er et træk som deles med den italienske kødkvægsrace Piedmontese kvæg. Begge racer har forøgede evner til at omdanne foder til magre muskler. Dansk Blåkvæg er navngivet efter deres typiske blå-grå dyrehårsfarve, men farverne kan også være hvid eller sort.

I Danmark 
I 2011 skiftede Landsforeningen for Belgisk Blåhvidt Kvæg i Danmark navn til Blåkvæg Danmark. Samtidigt med at kvægavlerforeningen skiftede navn, så blev kvægracens navn i Danmark ændret til Dansk Blåkvæg. Årsagen var at foreningen tog afstand fra praksis med forebyggende kejsersnit, som er almindelig hos Belgisk Blåhvid kvægavlere i Belgien. I Danmark satser kvægavlerne på en variant af racen, som også har dobbeltmuskulatur, men hvor kælvninger forekommer naturligt. Blåkvæg Danmark droppede derfor avlssamarbejde med kvægavlere i Belgien og samarbejder i dag med kvægavlere i England.

Dansk Blåkvæg er den hyppigst benyttede kødkvægsrace ved inseminationer i Danmark. Det skyldes at insemination af malkekøer med sæd fra Dansk Blåkvæg tyre giver et afkom, der er meget velegnet til kødproduktion.

Dansk Blåkvæg blev indført i Danmark i 1970'erne, hvor der blev oprettet en avlsbesætning på Frijsenborg Gods.

Referencer

Eksterne henvisninger 

 The Belgian Blue Herdbook

Noter 

Kødkvæg
Kvægracer
Otto Hesselbom

Johan Otto Hesselbom (født 13. juli 1848 i Ånimskog i Dalsland, død 20. juni 1913 i Säffle) var en svensk maler.

Hesselbom var en udpræget dekorativ begavelse, hvis skønne stiliserede landskaber vakte opmærksomhed viden om (et landskab kom til galleri i Venedig). På den baltiske udstilling 1914 i Malmö sås bland andet et stort oliemaleri Fosterbygden med den gule himmel og Udsigt over Arran. I Nationalmuseum i Stockholm ses Vårt land.

Kilder 

 
 

Landskabsmalere
Malere fra Sverige
Svenskere i 1800-tallet
Svenskere i 1900-tallet
Personer fra Dalsland
Nihoa

Nihoa (hawaiiska: [Iˈhowə]), også kendt som Bird Island eller Moku Manu, er den største og højeste af de ti øer og atoller som er den ubeboede nordvestlige del af Hawaii (NWHI).

Øer i Hawaii
SteelSeries

SteelSeries er en dansk fabrikant af gaming periferiudstyr og tilbehør, heriblandt headsets, tastaturer, computermus, og gaming overflader.

Historie 
SteelSeries blev i 2001 stiftet af Jacob Wolff-Petersen. Firmaets originale navn var Soft Trading, men det blev ændret til SteelSeries i 2007. Soft Trading lavede IceMat og SteelPad musemåtterne, hvilket eventuelt har påvirket firmaets navneændring. I 2008 købte SteelSeries Ideazon, en Nordamerikansk-baseret udvikler og fabrikant af gaming periferiudstyr.

I 2012 modtog SteelSeries investeringer fra amerikanske privatfond Catterton Partners, samt af den kinesiske privatfond ClearVue Partners, i ubestemte beløb.

Hold og spiller sponsoreringer 
SteelSeries støtter en gruppe ESport spillere og hold gennem sponsorering og fællesskabsstøtte. Blandt de sponsorerede hold kan følgende hold findes: FaZe Clan, Evil Geniuses, Major League Gaming og Natus Vincere, m.v. Tidligere sponsoraftaler omfatter Manuel "Grubby" Schenkhuizen og Tom "Tsquared" Taylor i 2011.

Partnere 
SteelSeries er partneret med Blizzard Entertainment, Electronic Arts, Gunnar Optiks, samt Valve Corporation.

Referencer

Eksterne links 
 
Elektronikvirksomheder i Danmark
Hadet til demokratiet

Hadet til demokratiet (La haine de la démocratie) er en bog af den franske filosof Jacques Rancière. Den oprindelige franske udgave kom i 2005. I 2013 kom den i dansk oversættelse på forlaget MØLLER, oversat af Torsten Andreasen og med forord af Rune Lykkeberg. Det er blot den anden bog af Rancière, der foreligger på dansk, efter Den uvidende lærer udkom på Forlaget Philosophia i 2007.

Bogen tager afsæt i Rancières radikale demokratiforståelse og behandler det, Rancière kalder elitens had til demokratiet. Ifølge Rancière er demokratiets - og her tænkes ikke på bestemt typer demokrati som fx det repræsentative, men demokrati som sådan - grundlæggende idé, at alle er lige berettigede og kvalificerede til at herske. Dele af den intellektuelle og økonomiske elite er grundlæggende skeptiske over for denne idé, som truer deres forestilling af sig selv som bærere af særlige egenskaber eller evner, der giver adkomst til magt. Og det er netop i denne trussel mod elitens egne privilegier og eget selvbillede, hadet opstår. Hadet til og truslen mod demokratiet kommer således, ifølge Rancière, ikke først og fremmest udefra, men indefra; fra eliterne i de vestlige samfund.

Eksterne henvisninger 
 'Demokrati er ikke en perverteret samfundsform' - Jacques Rancière interviewes med udgangspunkt i bogen af Anna Ullman i Dagbladet Information, 18. september 2013.

Anmeldelser 
 Eliternes frygt for lighed - anmeldelse af idéhistoriker Mikkel Thorup i Dagbladet Information, 7. september 2013.
 Når såkaldte demokrater hader demokratiet - anmeldelse af Marcus Lantz i Højskolebladet.
 Anmeldelse på K's bognoter - anmeldelse af Kasper Håkansson, 12. februar 2014.

Politisk litteratur
Vellugtende agermåne

 
Vellugtende Agermåne (Agrimonia procera) er en 50-180 cm høj flerårig urt med en opret vækst. Den blomstrer i juni-august og bliver enten bestøvet af insekter eller selvbestøver.

Beskrivelse 

Vellugtende Agermåne har gule blomster på en behåret stængel. Bladene er mørkegrønne på oversiden og lysegrønne til grågrønne på undersiden; formen af bladene er spidstandede. Frugterne er kegeleformede og har børster. Den har pælerod i form af rhizom.

Voksested 
Vellugtende Agermåne er udbredt i det meste af Europa fra det sydlige Sverige og Finland over Midt- og Vest til Sydeuropa og mod øst til Ukraine. Den vokser typisk i ungskove, langs skovveje, ved hække og landeveje. I Danmark er den blandt andet fundet i Nordsjælland og Himmerland.

Note

Kilder/Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Gule blomster
Punt

Punt (også kaldet Pwenet eller Pwene af de gamle egyptere) var et kongerige fra omkring 2.500 f.Kr. Det var handelspartner med Egypten og var kendt for at producere og eksportere guld, aromatiske harpiks, grenadilla, ibenholt, elfenben og vilde dyr. Kongeriget er kendt fra gamle egyptiske optegnelser over handelekspeditioner. Nogle bibelforskere har identificeret det med det bibelske land Put.

Til tider benævnes Punt "Ta Netjeru" "Guds Land".

Den nøjagtige placering af Punt diskuteres af historikere. De fleste forskere tror i dag, at Punt lå sydøst for Egypten, mest sandsynligt i den kystnære region, hvad der i dag svarer til Somalia, Djibouti, Eritrea, det nordøstlige Etiopien og Sudans Røde Havs kyst. Dog peger nogle forskere i stedet på en række gamle inskriptioner, der lokaliserer Punt på Den Arabiske Halvø. Det kan også have været et område på Afrikas Horn og i det sydlige Arabien.

Referencer

Eksterne henvisninger 
 Carl V. Sølver: "Puntlandets Genopdagelse c. 1500 f. C. Bidrag til Studiet af Oldtidens Handelsveje til Søs" (Geografisk Tidsskrift, Bind 38 (1935); s. 75-105)

Forhenværende afrikanske monarkier
Egypten i antikken
Eritreas historie
Etiopiens historie
Somalias historie
Sudans historie
Bengt Hesselman

Bengt Ivar Hesselman (født 21. december 1875 i Stockholm, død 6. april 1952) var en svensk sprogforsker. Han var bror til Henrik og Jonas Hesselman.

Hesselman blev student 1893, Dr. phil. og docent i Uppsala 1902, professor i nordiske sprog ved Göteborgs Högskola 1914, ved Uppsala Universitet 1920. Hesselman har især gjort sig fortjent ved sine studier over svenske dialekter og over nordisk lydhistorie; hans hovedværker er: Stafvelseförlängning och vokalkvalitet (1902), Sveamålen och de svenska dialekternas indelning (1905), De korta vokalerna i och y i svenskan (1909, 1910), Västnordiska studier (1912, 1913). Han udgav i forening med Ruben G:son Berg og Olof Östergren det fortrinlige tidsskrift "Språk och Stil" (I—XX, 1901—20) og sammen med Östergren dets fortsættelse "Nysvenska studier" (1921 ff.). Til Salmonsens Konversations-Leksikon (1. og 2. udgave) har han skrevet afsnittet "Sverige. Sprog". Han var medlem af Svenska Akademien 1935–1952.

Kilder 
  
 

Filologer fra Sverige
Ansatte ved Göteborgs Universitet
Ansatte ved Uppsala Universitet
Medlemmer af Svenska Akademien
Faglitterære forfattere fra Sverige
Svensksprogede forfattere fra Sverige
Svenskere i 1900-tallet
Personer fra Stockholm
Henrik Hesselman

Oskar August Henrik Vilhelm Hesselman (født 28. januar 1874 i Stockholm, død 11. juli 1943) var en svensk botaniker. Han var bror til Bengt og Jonas Hesselman.

Hesselman blev student 1894; studerede ved Stockholms Högskola og Uppsala Universitet, erhvervede den filosofiske doktorgrad med en afhandling: Zur Kenntniss des Pflanzenlebens schwedischer Laubwiesen (1904). Hesselman var først assistent ved Statens forstlige forsøgsanstalt 1902, blev derpå 1904 docent i botanik ved Stockholms Högskola, 1906 botaniker ved ovennævnte forsøgsanstalt og 1912 professor ved og forstander for "Den naturvetenskapliga afdelningen af Skogförsöksanstalten". Hesselman deltog allerede 1898 i den Nathorstske ekspedition til Spitsbergen og Kong Karls Land og var senere på flere studierejser i Europa, blandt amdet også i Danmark. Hesselman er forfatter af en mængde vækstbiologiske, men især forstbiologiske arbejder; to af hans arbejder: Studier öfver Salpeterbildningen i naturliga jordmåner och dess betydelse i växtekologiskt afseende (1917) samt Om våra skogsföryngningsåtgärders inverkan på salpeterbildningen i marken etc. (1917), belønnedes med den Letterstedtske Forfatterpris. Hesselman var medredaktør af "Skogsvårdsföreningens tidsskrift" og tidsskriften "Skogen" samt medlem af bestyrelsen af "Svenska Sällskapet för Anthropologi och Geografi" samt "Svenska naturskyddsföreningen". Han blev medlem af Lantbruksakademien 1913, af Vetenskapsakademien 1928 og af Ingenjörsvetenskapsakademien 1934.

Kilder  

  

Botanikere fra Sverige
Medlemmer af Kungliga Lantbruksakademien
Medlemmer af Kungliga Vetenskapsakademien
Medlemmer af Kungliga Ingenjörsvetenskapsakademien
Svenskere i 1800-tallet
Svenskere i 1900-tallet
Personer fra Stockholm
Hesselman

Hesselman er et efternavn, der henviser til blandt andre:

 Bengt Hesselman
 Henrik Hesselman
 Jonas Hesselman

Efternavne
Grauel

Grauel er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Grauel ligger omkring 20 km vest for Neumünster og 25 km syd for Rendsborg i Naturpark Aukrug. Lige nordvest for Grauel krydser Bundesstraße 77 fra Rendsborg mod Itzehoe og Bundesstraße 430 fra Neumünster mod Schenefeld hinanden.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde